text: Koondise kaptenile pandi suuri lootusi, kuid päris oma taset ei suutnud ta igas mängus näidata. Ta tegi liiga kergekäeliselt vigu ja jättis kaaslased nii mõnegi mängu otsustavatel hetkedel oma suurte kogemusteta. Samas oli Kanguri roll väga oluline ja temata poleks positiivsest tulemusest juttugi. Kanguri mängule jättis ilmselt jälje ka see, et seoses pulmareisiga alustas ta treeninguid teistest hiljem. 